Дзяржаўная прапаганда дзяўбе, што заходнікі хочуць зладзіць тут пераварот, рэвалюцыю таго ці іншага колеру. Насамрэч Еўропа прапануе схему паступовай, мяккай, бяскроўнай дэмакратызацыі. Між іншым, менавіта “гнілая дэмакратыя”, не абяцаючы раю, акурат і дазваляе назаўжды скончыць з рэвалюцыямі. Зірніце ў тэлевізар: еўрапейскія сталіцы скаланаюць маніфестацыі, нашмат большыя за Плошчу-2010, але ўрады ад гэтага не падаюць. Народ вырашае іх лёс культурна, без гвалту, цераз выбарчыя скрыні.